Ararteko - Wikipedia, entziklopedia askea.

# Ararteko

### Wikipedia(e)tik

Arartekoa herriaren defentsaria da, pertsona zehatz batengan zehazten den erakundea. Bertan, administrazioaren gehiegikeriak salatzen dituzte herritarrek, geroago Parlamentuaren aurrean aurkeztuko direnak zuzen daitezen. Erakunde independentea da, hau da, botere politikoetatik at egiten du lan, eta doako zerbitzuak eskaintzen ditu.

Ararteko izen ofiziala dute Euskal Autonomia Erkidegoan eta Nafarroako Foru Erkidegoan. Espainian Defensor del Pueblo izena hartzen du eta Frantzian Médiateur de la République.

Eusko Legebiltzarrak 1985eko Otsailaren 27an Euskadiko Arartekoa sortzeko baimena eman zuen Otsailaren 27ko 3/1985 Legea onetsi zenean.

## [aldatu] Gomendioak

Arartekora joatea gomendatzen da baldin eta:

- Administrazio batekin edo haren menpeko zerbitzu publiko batekin arazoren bat izandakoan.
- Administrazioaren aurrean erreklamatu ondoren, erantzunik edo konponbiderik lortzen ez denean.
- Arazoa hasi zenetik urtebeteko epearen barruan sartzen bada.

Halere, Arartekoak ez du pertsona partikularren arteko kontuetan bitartekatzen edota gaia auzitegietara eraman bada.

## [aldatu] Eginkizunak

Arartekoa ikuskatzaile lanak egiten ditu. Administrazio publikoak oker jokatzen ote duen ikertzen du eta arazoren bat sumatzean, konpon dezala eskatzen dio.

Gainera pertsonak babesten ditu administrazio publikoaren aurrean, bi aldeen artean bitartekatzen. Horrez gain, legez kanpoko egoerak galarazteko lan egiten du; konponbideak proposatu eta legeak aldatzera bultzatuz.

## [aldatu] Egoitzak

| Araba | Bizkaia | Gipuzkoa | Nafarroa
--- | --- | --- | --- | ---
Helbidea | Prado 9 | San Bizente 8, 11. | Askatasun hiribidea 26, 4. | Emilio Arrieta 12
Posta kodea | 01005 Gasteiz | 48001 Bilbo | 20004 Donostia | 31002 Iruñea
Telefonoa | 945 13 51 18 | 94 423 44 09 | 943 42 08 88 | 900 702 900
Faxa | 945 13 51 02 | 94 424 18 44 | 943 42 72 97 | 948 20 35 49

## [aldatu] Oraingo arartekoak

- Iñigo Lamarka (Euskal Autonomia Erkidegoa)
- Francisco Javier Eneritz Olaetxea (Nafarroako Foru Erkidegoa)
- Jean-Paul Delevoye (Frantzia)

## [aldatu] Kanpo loturak

- Euskal Autonomia Erkidegoko Arartekoa
- Nafarroako Arartekoa
- Frantziako Arartekoa

"http://eu.wikipedia.org../../../a/r/a/Ararteko.html"(e)tik eskuratuta

Kategoriak: Euskadi • Nafarroa

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Български
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Italiano
- 日本語
- Lëtzebuergesch
- Nederlands
- ‪Norsk (bokmål)‬
- Polski
- Português
- Српски / Srpski
- Svenska
- Türkçe